Обяснение как са симулирани вълните

Веднъж щом е ясно кои животни ще тръгват по пътя от старта към края и кои кули са построени, то ето как протича една вълна:

 Вълната протича, докато има животно, което все още е живо и не е достигнало изхода. Ако има такова животно, започва нова секунда. Ако след нея все още има живи животни, почва нова и т.н.

 Във всяка секунда се случва:

1. За всяко животно

Докато има поне една кула, която стреля по него (кулите спират, ако са стреляли толкова пъти, колкото е тяхната бързина/секунда).

Всяка от кулите (спрямо избраната подредба) стреля по животното. Ако някоя го убие, следващите не стрелят и се продължава със следващото животно.

Когато една кула стреля по животно се случва:

Ако кулата не прави mass damage (бързина >= 0):

Ако кулата не може да стреля повече през тази секунда, стоп.
Ако кулата е с отрицателна бързина:
 Ако кулата вече е навредила на животното максималния брой пъти (-бързината си), стоп.

Ако тя може да стреля:

* Изчислява се крайната щета, която кулата ще направи (след модифициране от кулите модификатори).
* Ако щетата е по-малка от живота на животното, то тя се нанася.
* Ако е по-голяма или равна, се изчислява загубената щета (както е обяснено в условието) и се решава дали кулата ще стреля спрямо *максималната загубена щета* за тази кула.

След като всички кули са спрели да бият по това животно, то остава на новата си позиция (старата позиция + изминатите полета спрямо бързината на животното).

Кулите, които бият по животно са всички, които виждат поне едно от полетата по пътя от старата позиция към новата.

Ако животното е живо и новата позиция е след края на пътя, то животното е избягало и един живот се губи.

Ако след вълната оставащите животите са 0, то вълната не е издържана и крайният резултат е броят на вълните преди нея (т.е. ако не издържите вълна №1, се връща 0, ако не издържите вълна №50, то се връща 49 и т.н.)

Ако животите са повече от 0, то вълната се счита за измината, получават се парите за нея и се изпълняват инструкциите за следващата вълна. След това всичко започва отначало…